
DR.31.3.2010 155 

 
ataupun tidak memikirkan tentang permasalahan individu seperti yang dikatakan 
oleh Yang Berhormat Serdang pun tidak adil. 

Saya bagi satu contoh, baru-baru ini satu kes di Kota Kinabalu ini pesakit 
ini adalah pesakit jantung memerlukan pembedahan dan apabila saya dapati 
pesakit ini hanya diberi peluang untuk dibedah di IJN pada bulan Mei saya telah 
mengambil inisiatif ini dan memberitahu kepada Yang Berhormat Menteri dan 
Yang Berhormat Menteri atas dasar isu-isu yang tertentu telah memberi ruang 
kepada pesakit itu untuk dibedah pada bulan Februari kerana dikhuatiri kalau 
pembedahan itu dibuat pada bulan Mei akan memudaratkan kesihatan dan nyawa 
pesakit ini dan hari ini saya berdiri untuk memberitahu kepada Yang Berhormat 
Menteri bahawa pesakit itu meminta saya memanjangkan rasa kesyukuran atas 
keprihatinan Kementerian Kesihatan dan Yang Berhormat Menteri dalam hal-hal 
sebegini. Terima kasih. 

■2050 

 Dato’ Seri Liow Tiong Lai: Terima kasih Yang Berhormat. Kita memang 
prihatin dengan pesakit-pesakit di Sabah. Saya hendak beritahu Ahli-ahli Yang 
Berhormat bahawa keadaan Queen Elizabeth yang ada sekarang bukan 
disengajakan, adalah kerana masalah podium yang tidak selamat. Kita akan 
usaha dengan secepat mungkin dan kita yakin keadaan akan pulih semula dalam 
masa enam hingga lapan bulan apabila SMC iaitu Queen Elizabeth 2 selesai 
pengubahsuaiannya dan perkhidmatannya akan berjalan dengan lancar. 

 Tuan Yang di-Pertua, Yang Berhormat Beruas membangkitkan isu 
berkenaan masalah kekurangan doktor pakar di mana Yang di-Pertuan Agong dan 
lain-lain Menteri terpaksa ke luar negara untuk mendapatkan perkhidmatan 
perubatan yang sangat mahal. Kementerian amat prihatin terhadap keperluan 
rawatan yang diberikan kepada semua lapisan masyarakat di negara ini termasuk 
yang melibatkan orang-orang kenamaan. 

 Kerajaan Malaysia sentiasa berusaha untuk menyediakan pelbagai 
perkhidmatan kepakaran perubatan dalam negara dengan menggunakan 
kemudahan dan kemahiran tempatan. Secara umumnya, negara mempunyai 
kemampuan untuk merawat pelbagai jenis penyakit. Walau bagaimanapun, dalam 
keadaan tertentu dan jika terdapat keperluan, maka pilihan untuk mendapatkan 
rawatan lanjut ke luar negara adalah tertakluk kepada kompleksiti masalah 
kesihatan yang dihadapi setelah ia dinilai dan disyorkan panel doktor pakar yang 
berkenaan di dalam negara. Sekiranya terdapat keperluan, maka pakar dari luar 
negara akan dijemput untuk menjalankan prosedur tertentu di hospital di dalam 
negara dan ini dapat memberi manfaat dari segi pendedahan kepada pakar-pakar 
di negara kita.  

 Kementerian sentiasa berusaha untuk menambahkan bilangan pakar 
dalam negara kita. Pada masa ini, terdapat sejumlah 2,733 orang doktor pakar 
pelbagai disiplin yang berkhidmat dengan kerajaan dan pada masa yang sama, 
terdapat juga pakar-pakar yang berkhidmat di pelbagai kemudahan hospital 
swasta, lebih kurang 2,000 orang di sektor swasta.  

 Kementerian Kesihatan juga telah menambah pengambilan bilangan 
pelatih Program Sarjana Perubatan dari 450 orang kepada 600 orang mulai tahun 
2008, bagi meningkatkan bilangan pakar di dalam negara. Begitu juga pelatih-
pelatih dalam bidang sub kepakaran ditetapkan pada kadar 90 hingga 100 tempat 
setiap tahun. 

 Dr. Lee Boon Chye [Gopeng]: [Bangun] 



ataupun tidak memikirkan tentang permasalahan individu seperti yang dikatakan oleh Yang Berhormat Serdang pun tidak adil. Saya bagi satu contoh, baru-baru ini satu kes di Kota Kinabalu ini pesakit ini adalah pesakit jantung memerlukan pembedahan dan apabila saya dapati pesakit ini hanya diberi peluang untuk dibedah di IJN pada bulan Mei saya telah mengambil inisiatif ini dan memberitahu kepada Yang Berhormat Menteri dan Yang Berhormat Menteri atas dasar isu-isu yang tertentu telah memberi ruang kepada pesakit itu untuk dibedah pada bulan Februari kerana dikhuatiri kalau pembedahan itu dibuat pada bulan Mei akan memudaratkan kesihatan dan nyawa pesakit ini dan hari ini saya berdiri untuk memberitahu kepada Yang Berhormat Menteri bahawa pesakit itu meminta saya memanjangkan rasa kesyukuran atas keprihatinan Kementerian Kesihatan dan Yang Berhormat Menteri dalam hal-hal sebegini. Terima kasih. #2050. Dato' Seri Liow Tiong Lai: Terima kasih Yang Berhormat. Kita memang prihatin dengan pesakit-pesakit di Sabah. Saya hendak beritahu Ahli-ahli Yang Berhormat bahawa keadaan Queen Elizabeth yang ada sekarang bukan disengajakan, adalah kerana masalah podium yang tidak selamat. Kita akan usaha dengan secepat mungkin dan kita yakin keadaan akan pulih semula dalam masa enam hingga lapan bulan apabila SMC iaitu Queen Elizabeth 2 selesai pengubahsuaiannya dan perkhidmatannya akan berjalan dengan lancar. Tuan Yang di-Pertua, Yang Berhormat Beruas membangkitkan isu berkenaan masalah kekurangan doktor pakar di mana Yang di-Pertuan Agong dan lain-lain Menteri terpaksa ke luar negara untuk mendapatkan perkhidmatan perubatan yang sangat mahal. Kementerian amat prihatin terhadap keperluan rawatan yang diberikan kepada semua lapisan masyarakat di negara ini termasuk yang melibatkan orang-orang kenamaan. Kerajaan Malaysia sentiasa berusaha untuk menyediakan pelbagai perkhidmatan kepakaran perubatan dalam negara dengan menggunakan kemudahan dan kemahiran tempatan. Secara umumnya, negara mempunyai kemampuan untuk merawat pelbagai jenis penyakit. Walau bagaimanapun, dalam keadaan tertentu dan jika terdapat keperluan, maka pilihan untuk mendapatkan rawatan lanjut ke luar negara adalah tertakluk kepada kompleksiti masalah kesihatan yang dihadapi setelah ia dinilai dan disyorkan panel doktor pakar yang berkenaan di dalam negara. Sekiranya terdapat keperluan, maka pakar dari luar negara akan dijemput untuk menjalankan prosedur tertentu di hospital di dalam negara dan ini dapat memberi manfaat dari segi pendedahan kepada pakar-pakar di negara kita. Kementerian sentiasa berusaha untuk menambahkan bilangan pakar dalam negara kita. Pada masa ini, terdapat sejumlah 2,733 orang doktor pakar pelbagai disiplin yang berkhidmat dengan kerajaan dan pada masa yang sama, terdapat juga pakar-pakar yang berkhidmat di pelbagai kemudahan hospital swasta, lebih kurang 2,000 orang di sektor swasta. Kementerian Kesihatan juga telah menambah pengambilan bilangan pelatih Program Sarjana Perubatan dari 450 orang kepada 600 orang mulai tahun 2008, bagi meningkatkan bilangan pakar di dalam negara. Begitu juga pelatih- pelatih dalam bidang sub kepakaran ditetapkan pada kadar 90 hingga 100 tempat setiap tahun. Dr. Lee Boon Chye [Gopeng]: [Bangun].